ការសំភាសន៍របស់ មុំ អូន

ក. អ្នកដែរសំភាសន៍គេមានឈ្មោះថា ជាង សុីអាវ ខ. អ្នកដែរអោយគេសំភាសន៍មានឈ្មោះថា មុំ អូន៕

ក. ចឹងខ្ញុំអរគុណច្រើនអ៊ុំដែរបានអោយខ្ញុំសំភាសន៍ទាក់ទងពីប្រវត្តិរបស់អ៊ុំ ចឹងដោយសារតែការសំភាសន៍នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថា BYUហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់ពីប្រវត្តិដូនតាហាសអ៊ុំ នៅពេលដែរខ្ញុំបានសំភាសន៍មួយនឹងហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសអ៊ុំ បាទចឹងតើអ៊ុំយល់ព្រមដើម្បីអោយខ្ញុំដាក់ការសំភាសន៍មួយនឹងទៅក្នុងវេបសាយរបស់សាលាដែរទេអ៊ុំ?

ខ. អើរដាក់ៗទៅមានអី

ក. បាទអ៊ុំចឹងសំរាប់ខ្ញុំជាអ្នកដែរសំភាសន៍អ៊ុំខ្ញុំមានឈ្មោះថាជាង សុីអ៊ាវ ហើយការសំភាសន៍គឺធ្វើនៅថ្ងៃទី19 ខែ1 ឆ្នាំ2018 ហើយខ្ញុំធ្វើនៅភូមិ5មែនទេ?

ខ. អត់ទេភូមិ4តា

ក. ធ្វើនៅភូមិ4 សង្កាត់ផ្សារដើមថ្កូវ ខ័ណ្ឌចំការមន រាជធានីភ្នំពេញ ចឹងសំរាប់អ៊ុំឈ្មោះពេញរបស់អ៊ុំឈ្មោះអីគេដែរអ៊ុំ?

ខ. ខ្ញុំឈ្មោះមុំ អូន

ក. ចុះមានឈ្មោះហៅក្រៅទេអ៊ុំ?

ខ. ហៅក្រៅគេហៅថាយាយងក

ក. យាយងក ចុះកាលពីក្មេងមាននរណាគេហៅឈ្មោះអ៊ុំអីផ្សេងទៀតទេអ៊ុំ?

ខ. អត់មានទេមានឈ្មោះ2នឹងទេ គេហៅយាយងកឈ្មោះហៅក្រៅ

ក. ចុះសព្វថ្ងៃអ៊ុំមានអាយុប៉ុន្មានដែរអ៊ុំ?

ខ. ខ្ញុំអាយុ66ឆ្នាំហើយ

ក. ចុះអ៊ុំកើតនៅថ្ងៃ ខែ ឆ្នាំណាអ៊ុំមានចងចាំទេ?

ខ. ខ្ញុំអត់ចាំទេថ្ងៃខែនោះ

ក. ចុះបើខែអ៊ុំមានចងចាំអត់ខែណា?

ខ. អត់ដឹងទេ

ក. ចុះបើឆ្នាំវិញ?

ខ. ឆ្នាំដឹងតែឆ្នាំម៉្សាញ់

ក. នៅឆ្នាំម៉្សាញ់ប៉ុន្តែនៅឆ្នាំប៉ុន្មានដែរនៅឆ្នាំ1900ប៉ុន្មានដែរអ៊ុំ?

ខ. ខ្ញុំមិនដឹងទេឥឡូវនោះ

ក. មើលអ៊ុំឥឡូវអ៊ុំអាយុ66ឆ្នាំ?

ខ. ចុះគិតមើលទៅឆ្នាំអី

ក. អាយុ66ចឹងឆ្នាំ2018-66=1952ចឹងអ៊ុំបានកើតនៅឆ្នាំ1952 ប៉ុន្តែដឹងតែអ៊ុំឆ្នាំម៉្សាញ់ ខ្ញុំមកទាក់ទងពីសាលាហាសបង គ្រាន់តែខ្ញុំសំភាសន៍ពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់ពីប្រវត្តិឪពុកម្ដាយនឹងដូនតាចឹងហាសបង?

ខ. អត់អីទេចឹង

ក. ចុះអ៊ុំបានកើតនៅភូមិអី ឃុំអី ស្រុកអី ខេត្តអីចឹងហាសអ៊ុំ?

ខ. ខ្ញុំបានកើតនៅភូមិចំបក់ ឃុំគ្រួស ស្រុកស្វាយជ្រុំ ខេត្តស្វាយរៀង

ក. ចុះអ៊ុំសព្វថ្ងៃនេះអ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ. សព្វថ្ងៃនេះខ្ញុំមានបងប្អូនអត់គិតស្លាប់ទេណា បើគិតទាំងស្លាប់ទាំងអីវាមាន15នាក់បងប្អូនរបស់ខ្ញុំនឹង

ក. អូច្រើនណាស់

ខ. អានឹងពោះម៉ែរបស់ខ្ញុំហាសបងប្អូនរបស់ខ្ញុំនឹង

ក. ចុះមានស្រីប៉ុន្មានហើយមានប្រុសប៉ុន្មានដែរអ៊ុំ?

ខ. ស្រីដូចជាប៉ុន្មាននាក់ទេដូចជា5នាក់ចឹងហើយយ៉ាង ហើយមានប្រុស10នាក់ចឹងហើយយ៉ាងមើលទៅ

ក. ចុះអ៊ុំជាកូនទីប៉ុន្មានដែរអ៊ុំ?

ខ. ខ្ញុំជាកូនទី1បងគេ

ក. អូចឹងមានន័យថាក្រៅពីនឹងសុទ្ធតែប្អូនរបស់អ៊ុំទាំងអស់?

ខ. គឺប្អូនរបស់ខ្ញុំទាំងអស់នឹងក្រៅពីនឹង

ក. ចុះអ៊ុំអាចរៀបរាប់ឈ្មោះប្អូនរបស់អ៊ុំទាំងអស់បានទេអ៊ុំ?

ខ. វាមានភ្លេចខ្លះរស់នៅខ្លះចឹងតើរៀបរាប់ឈ្មោះអ្នកដែររស់នៅរឺមួយក៏អ្នកដែរស្លាប់នឹង?

ក. បាទអ៊ុំរៀបរាប់ទាំងអស់?

ខ. រាប់ពីខ្ញុំមកណាចឹងទី1ខ្ញុំ មុំអូន ទី2ណាឈ្មោះមុំញឿ ទី3ឈ្មោះមុំ ភឿក អូរាប់ម្ដងទៀតភ្លេចប្អូនហាសបងប្អូនច្រើនេពេកពិបាករាប់ណាស់

ក. គិតតាមសំរួលទៅអ៊ុំ

ខ. ខ្ញុំទី1 ប្អូនញឿ ទី2 ប្អូនយីទី3 ប្អូនភឿកទី4 ប្អូនតាចទី5 ប្អូនវល្លិ៍ទី6 ទី7ប្អូនលាងគី ទី8ប្អូនចំរើន ទី9ប្អូនឌា ទី10ប្អូនស្រួច ទី11ប្អូនមែក ទី12ប្អូនវល្លិ៍ ទី13ស្អីគេទេដល់បែកយូរទៅភញលេចឈ្មោះប្អូនអស់ហើយ ប្អូនមួយទៅឈ្មោះអូនដែរទី14

ក. ចុះកូនពៅហោសអ៊ុំ?

ខ. កូនពៅនឹងមានឈ្មោះអីគេទេវាស្លាប់កាលពីជំនាន់ពលពតទៅនឹងអត់នៅចាំទេ

ក. ចុះមានស្លាប់ប៉ុន្មាននាក់ ហើយមានស្លាប់ប៉ុន្មាននាក់ដែរអ៊ុំ?

ខ. ឥឡូវនឹងនៅរស់7នាក់ ហើយមានការស្លាប់8នាក់

ក. អូច្រើនចុះស្លាប់នឹងនៅជំនាន់ពលពតទាំងអស់មែនអ៊ុំ?

ខ. ស្លាប់កាលពីជំនាន់ពលពតនឹងប៉ុន្មាននាក់ទេស្លាប់7នាក់នឹងការដែរស្លាប់កាលពីជំនាន់ពលពតនឹងហើយស្លាប់មុនជំនាន់ពលពតនឹងមួយ ស្លាប់8នាក់នៅសល់តែ7នាក់ទេសព្វថ្ងៃនឹង

ក. អូបាទប៉ុន្តែស្លាប់នឹងសុទ្ធប្អូនរបស់អ៊ុំនៅស្រុកនឹងមែន?

ខ. ចាស្លាប់សុទ្ធតែប្អូននឹងនៅស្រុកនឹងសុទ្ធប្អូនទាំងអស់នឹង

ក. ប៉ុន្តែពួកគាត់មានគ្រួសារទាំងអស់គ្នាហើយមែន?

ខ. ឥឡូវពួកគេមានគ្រួសារអស់ហើយ

ក. ប៉ុន្តែកាលពីប្អូនរបស់អ៊ុំដែរស្លាប់នឹងក៏គាត់មានគ្រួសារដែរ?

ខ. ចាមានគ្រួសារអស់ហើយ មានទាំងកូនមានទាំងចៅអី ក្មួយអីមានកូនមានចៅអស់ហើយសុទ្ធតែចឹងបែកមែកសាខាអស់ហើយមួយៗនោះ

ក. ចុះអ៊ុំមានចងចាំសាច់រឿងអីរឺមួយក៏អនុស្សាវរីយ៍អីជាមួយពួកគាត់ទេអ៊ុំ?

ខ. មិនចងចាំអីទេខ្ញុំ

ក. កាលពីក្មេងៗដូចជាអ៊ុំលេងឡឹកបាយឡ រឺមួយក៏អ៊ុំដើរទៅស្រែជាមួយគា្នរឺទៅធ្វើចំការអីចឹងហាស?

ខ. មានអីនិយាយពីដើរលេងដើរទៅស្រែដើរចុះបឹងអីបេះផ្កាកំផ្លោកយកមកលក់អីចឹងហាស ដើម្បីយកលុយចាយពីព្រោះមានបងប្អូនវាច្រើនពេកចឹងហាសមានចុះបឹងទឹកត្រឹមនេះតែម៉ោង5នឹងចុះទៅហើយ នៅពេលដែរលោកវៃស្គរបានបបួលប្អូនទៅហើយទៅចុះបឹង ទៅរកបេះផ្កាកំផ្លោកយកមកចងដុំៗអីយកមកច្រលកដើម្បីយកមកដូរអង្ករកាលពីជំនាន់ណុង

ក. អូចឹងអ៊ុំអនុស្សាវរីយ៍ច្រើនដែរណអ៊ុំ?

ខ. ចាមានច្រើនដែរ

ក. អូចឹងផ្ទះរបស់អ៊ុំនៅជិតវត្តមែនអ៊ុំ?

ខ. ផ្ទះរបស់ខ្ញុំនៅក្បែរវត្តដែរប្រហែលជាង1គីឡូដីអីនឹងវត្តហើយនឹងផ្ទះដែរខ្ញុំនៅនឹងសព្វថ្ងៃនឹងហាស

ក. ចុះកាលពីអ៊ុំនៅក្មេងតើអ៊ុំចូលចិត្តធ្វើអីគេជាមួយប្អូណរបស់អ៊ុំដែរអ៊ុំ មិញខ្ញុំចង់សួរថាអ៊ុំមានអនុស្សាវរីយ៍អីគេជាមួយប្អូនៗរបស់អ៊ុំ តែឥឡូវតើអ៊ុំចូលចិត្តធ្វើអីគេជាមួយពួកគាត់ដែរអ៊ុំ ដែរអ៊ុំចូលចិត្តលេងជាមួយពួកគាត់តែម្ដងហាស?

ខ. និយាយពីចូលចិត្តលេងមិនដឹងថាចូលចិត្តលេងអីទេ

ក. រឺក៏ធ្វើការងារអីជាមួយគា្នរឺក៏ទៅស្រែដក់ស្ទួងអីជាមួយគា្នចឹងហាសអ៊ុំ ដែរអ៊ុំចូលចិត្តហាសគិតថាមានអីគេខ្លះដែរអ៊ុំគិតថាចូលចិត្តលេងជាមួយបងប្អូណរបស់អត់?

ខ. ចាកាលពីជំនាន់ណុងផ្ទះរបស់ខ្ញុំមិនដែរបានធ្វើស្រែទេ កាលពីជំនាន់ឪម៉ែនៅជុំគ្នានោះហើយខ្ញុំខាងរកសុីលក៊ដូររកសុីកាប់ជ្រូក ជួញជ្រូក ជួញគោ ជួញត្រីអីចឹងហាសហើយពួកខ្ញុំដើរតែលក់ដូរអីចឹងទៅលក្ខណះទិញបានយកទៅធ្វើម្ហូបអីចឹងទៅដើរលក់ដូរចឹងទៅ និយាយពីអាការលេងសើចចេះតែមានហើយប្រលែងលេងជាមួយបងប្អូនអែងចឹងទៅមានការល្អុកក្អឺនចេះតែមានហើយ

ក. ចុះបងប្អូនរបស់អ៊ុំរឺក៏ប្អូនរបស់អ៊ុំនឹងគាត់រស់នៅណាដែរអ៊ុំ ប្អូនរបស់អ៊ុំដែរនៅរស់ហាស?

ខ. ដែរនៅរស់សព្វថ្ងៃនឹងហាសនៅតែស្រុកតែ2នាក់សព្វថ្ងៃនឹងទេសល់ប៉ុន្មានគេមករកសុីនៅភ្នំពេញអស់ហើយឥឡូវនឹង

ក. អ្នកដែរនៅស្រុកនឹងទីប៉ុន្មានដែរអ៊ុំ?

ខ. នឹងទី13នៅស្រុកនឹង

ក. ប៉ុន្តែគាត់មានគ្រួសារអស់ហើយមែនទេ?

ខ. ​មានគ្រួសារអស់ហើយមករកសុីនៅទីនេះដែរនៅតែម្នាក់អែងនឹងរកសុីតែវានឹង នៅផ្ទះចាំផ្ទះម្នាក់អែងនឹង

ក. ក្រៅពីនឹងគេមករស់នៅភ្នំពេញ?

ខ. មករកសុីមកជួលផ្ទះចឹងហោសមករកសុីលក់លាសនឹងហាស

ក. ប៉ុន្តែប្អូនរបស់អ៊ុំគាត់ធ្វើការងារអីគេដែរសំរាប់ចិញ្ចឹមជីវិតហាស?

ខ. មានតែនៅផ្ទះនឹងធ្វើតែស្រែនឹង

ក. ចុះប្អូនរបស់អ៊ុំនៅធ្វើការងារអីគេដែរសំរាប់ចិញ្ចឹមជីវិតហាសឥឡូវ?

ខ. រស់នៅដល់ឥឡូវនឹងលក់លាស លក់អីចឹងហាសដល់ខែលក់លាសទៅ ដល់ខែទៅធ្វើស្រែទៅចឹងទៅ

ក. ធ្វើតែស្រែ ចុះប្អូននឹងទីនោះវិញ?

ខ. ប្អូនរបស់ខ្ញុំដល់ពេលដែរមកពីរកសុី

ក. អូទាំងអស់គ្នាសុទ្ធតែចឹង?

ខ. មកចោលផ្ទះអស់ហើយមកប្រពន្ធអីមកប្ដីនៅផ្ទះទៅសកសុីចឹងហាស លក្ខណះមើលផ្ទះមើលសំបែងអីចឹងហាស

ក. បាទដល់ពេលដែរយើងត្រូវដល់ស្រែចឹងទៅយើងក៏ឡើងទៅម្ដងទៀត?

ខ. ដល់ពេលដែរយើងផុតរដូវរកសុីចឹងទៅនរណាគេទៅស្រុកទៅក៏ទៅវិញទៅ នរណាគេចង់នៅក៏នៅទៅនៅទៅ

ក. អូចេះតែនៅរកសុីទៅ?

ខ. ចាចេះតែនៅទៅនៅរកសុីទៅលក់ផ្លែឈើ

ក. ចុះម្ដាយរបស់អ៊ុំមានឈ្មោះអីគេដែរអ៊ុំ?

ខ. ម្ដាយរបស់ខ្ញុំមានឈ្មោះមុំ ងាំ

ក. ឈ្មោះមុំ ងាំ ចុះឪពុករបស់អ៊ុំមានឈ្មោះអីគេដែរ?

ខ. ឪពុករបស់ខ្ញុំមានឈ្មោះមុំ ឡុង

ក. ពួកគាត់ជាបងប្អូនរបស់គា្នមែនអ៊ុំ?

ខ. មិនមែនជាបងប្អូនគ្នាទេដោយខ្លួនទេ គ្រាន់តែត្រកូលដូចគ្នា

ក. អូត្រកូលដូចគ្នាស្មានតែគាត់បងប្អូនគ្នា ចុះម្ដាយរបស់អ៊ុំគាត់មានអាយុប៉ុន្មានដែរអ៊ុំ?

ខ. គាត់អាយុប៉ុន្មានទេដូចជា70ឆ្នាំជាង ដូចជា74ឆ្នាំ

ក. 74ឆ្នាំចុះគាត់កើតនៅ ថ្ងៃ ខែ ឆ្នាំណាអ៊ុំមានដឹងអត់?

ខ. ខ្ញុំមិនដឹងដែរនឹងហាស មិនដឹងគាត់កើតនៅឆ្នាំណាទេពីព្រោះខ្ញុំកើតនៅក្រោយគាត់ គាត់កើតមុនចឹងខ្ញុំអត់ដឹង

ក. អូចុះគាត់ស្លាប់នៅឆ្នាំណាអ៊ុំមានដឹងអត់?

ខ. ស្លាប់ដឹងឆ្នាំប៉ុន្មានទេដូចជាភ្លេចហើយនេះស្លាប់ច្រើនឆ្នាំហើយស្លាប់ឡើងជិត10ឆ្នាំហើយម៉ែរបស់ខ្ញុំ

ក. ខ្ទង់ជាង10ឆ្នាំហើយណអ៊ុំ?

ខ. នឹងហើយប្រហែលជាចឹងហាសណា ឪពុករបស់ខ្ញុំគាត់ស្លាប់តាំងពីបែកហើយ

ក. ចឹងមានន័យថាម្ដាយរបស់អ៊ុំប្រហែលជា80ឆ្នាំហើយណអ៊ុំ?

ខ. គាត់ប្រហែលជា80ឆ្នាំ ប្រហែលជាចឹងហើយ

ក. អូគាត់ចូលប្រហែលជា90ឆ្នាំហើយ ចុះឪពុករបស់អ៊ុំគាត់ស្លាប់នៅពេលដែរបែកអាពត?

ខ. គាត់ស្លាប់នៅពេលបែកនឹងហើយពីព្រោះឪពុករបស់ខ្ញុំគាត់បងម៉ែរបស់ខ្ញុំច្រើនដែរនឹង

ក. អូគាត់បងប្រហែលជាប៉ុន្មានឆ្នាំដែរអ៊ុំ?

ខ. ចឹងកាលពីគាត់ស្លាប់នឹងយូរដែរហើយនឹង កាលពីគាត់បែកហើយនឹងគាត់ស្លាប់តែម្ដងនឹងគាត់ចូលប្រហែលជា100ឆ្នាំហើយឪពុករបស់ខ្ញុំ

ក. ចុះឆ្នាំច័ន្ទគតិអីអ៊ុំមានដឹងអត់អ៊ុំលក្ខណះឆ្នាំជូត ឆ្លូវ ខាល ថោះហាសម្ដាយរបស់អ៊ុំគាត់នៅឆ្នាំណាអ៊ុំមានដឹងអត់?

ខ. ម៉ែរបស់ខ្ញុំគាត់ឆ្នាំរកា

ក. ចុះឪពុករបស់អ៊ុំគាត់ឆ្នាំអីគេដែរ?

ខ. ឪពុករបស់ខ្ញុំគាត់មិនដឹងទៀតហាស មិនដឹងផងវាភ្លេចហើយមិនបានដឹងផងនឹងឪពុកស្លាប់មុនទៅឥឡូវនៅតែម៉ែ

ក. ចុះម្ដាយរបស់អ៊ុំគាត់កើតនៅណាអ៊ុំមានដឹងអត់អ៊ុំ?

ខ. ម្ដាយរបស់ខ្ញុំគាត់កើតនៅស្រុកភូមិនឹងហោស

ក. អូគាត់កើតនៅស្រុក ភូមិនឹងហោស?

ខ. ចានៅស្រុកភូមិណុងដែរ

ក. ចុះឪពុករបស់អ៊ុំវិញគាត់កើតនៅណាដែរ?

ខ. ឪពុករបស់ខ្ញុំគាត់កើតនៅភូមិស្ទាលនេះ

ក. អូនៅភូមិស្ទាលនៅខេត្តស្វាយរៀងនឹងហោស?

ខ. ចានឹងហើយនៅម្ដុំក្រោលគោនឹង គាត់កើតនៅទីនឹងស្រុកកំណើតរបស់គាត់នឹង

ក. ចុះឪពុករបស់អ៊ុំគាត់ធ្វើអីគេសំរាប់ចិញ្ចឹមជីវិតដែរអ៊ុំ?

ខ. គាត់រកសុីមុខជំនួញជួញទិញមាន់ ទិញត្រី ទិញគោលក្ខណះជួញគោយកមកកាប់សាច់លក់អីចឹងហាសគាត់ជាមនុស្សចឹង

ក. ចុះគាត់ជាមនុស្សបែបណាដែរគាត់ស្លូតរឺមួយក៏កាចអីចឹងហាស?

ខ. មានអីធម្មតាមិនកាច មិនស្លូតអីចឹងហាស

ក. អូធម្មតាទេណអ៊ុំ ចុះម្ដាយរបស់អ៊ុំគាត់រកសុីអីសំរាប់ចិញ្ចឹមជីវិតដែរចឹងហាស?

ខ. គាត់មិនរកសុីអីទេគាត់នៅតែផ្ទះនឹងគាត់នៅមើលតែកូនតូចៗច្រើនពេក

ក. អូចឹងមានន័យថាអ្នកដែររកសុីមានតែឪពុករបស់អ៊ុំមួយទេ?

ខ. មានតែឪពុករបស់ខ្ញុំមួយទេ

ក. សំរាប់ម្ដាយរបស់អ៊ុំគាត់នៅផ្ទះជាមេផ្ទះ?

ខ. ចាម៉ែរបស់ខ្ញុំគាត់នៅមើលតែកូនទេ ឪពុករបស់ខ្ញុំគាត់ជាអ្នករកសុីចិញ្ចឹម

ក. ចុះម្ដាយរបស់អ៊ុំនឹងគាត់ជាមនុស្សបែបណាគាត់កាច រឺមួយក៏ស្លូតដែរអ៊ុំ?

ខ. ម៉ែរបស់ខ្ញុំគាត់ស្លូតណាស់ គ្មានកាចទេម្ដាយរបស់ខ្ញុំគាត់ស្លូតណាស់

ក. គាត់ស្លូតហោសអ៊ុំ

ខ. អ្នកស្រុកណាក៏គេនិយាយតែរឿងគាត់ដែរនិយាយអីបន្តិចគាត់សើចហើយ អោយតែគេនិយាយអីបន្តិចដឹងតែពីសើចនឹង

ក. ចុះអ៊ុំមានចងចាំសាច់រឿងអីកាលពីអ៊ុំនៅជាមួយឪពុកម្ដាយរបស់អ៊ុំទេអ៊ុំ ដូចថាអ៊ុំធ្លាប់ធ្វើអីគេជាមួយឪពុកម្ដាយរបស់អ៊ុំ ដូចជាធ្លាប់ទៅស្រែទៅធ្វើអីចឹងហាសអ៊ុំ?

ខ. គ្មានដែរមានអីទេទោះតែមានអីក៏ភ្លេចអស់ដែរពីព្រោះតែយូរពេកហាស

ក. ចុះអ៊ុំគិតថាអ៊ុំមានរឿងអីមួយដែរអ៊ុំគិតថាចងចាំច្បាស់ជាមួយពួកគាត់ហាស?

ខ. គ្មានបានចងចាំទេក្មួយហើយពេលដែរធំឡើងកាលណាស្រុករត់លូនរហូតនឹង

ក. ចឹងហោសអ៊ុំ ចុះកាលពីអ៊ុំកើតមកនឹងអ៊ុំនៅឆ្នាំ1952ទេចឹងនៅឆ្នាំ1952នៅជំនាន់អុីសារ៉ាក់នៅឡើយទេមែនទេអ៊ុំ?

ខ. នឹងហើយនៅតានៅតែទាហ៊ានបាញ់គ្នាកាន់កាំភ្លើងឈើនៅឡើយនឹង តែកាលណុងខ្ញុំវានៅតូចហាស

ក. ចឹងនៅពេលដែរចូលជំនាន់អុីសារ៉ាក់ហើយវាចូល?

ខ. មកជំនាន់ពលពត

ក. ចឹងមានន័យថាអុីសារ៉ាក់ហើយជំនាន់ពលពតតែម្ដងហោសអ៊ុំ?

ខ. នឹងហើយអុីសារ៉ាក់ហើយពលពតហើយគេហៅការរំដោះគេពេលដែរបែកបីរំដោះមកគេមិនថាជំនាន់ពលពតចឹងគេមិនថាពលពត

ក. ចុះម្ដាយរបស់អ៊ុំគាត់មានធ្លាប់ពីប្រវត្តិកាលពីគាត់នៅក្មេងទៅអ៊ុំទេអ៊ុំ?

ខ. ខ្ញុំអត់ដឹងផងនឹង

ក. គាត់មានដែរប្រាប់អីថាគាត់ធ្វើអីចឹងហាស?

ខ. មិនដែរប្រាប់អីទេក្មេងក្មាងអីគាត់មិនដែរបាននិយាយ ហើយខ្ញុំក៏មិនដែរបានលឺដែរនឹងនិយាយចឹងចុះទោះគាត់និយាយក៏យើងមិនដឹង ក៏យើងមិនលឺដែរពីព្រោះថាវាភ្លេចអស់ដែរពីព្រោះថាវាយូរដែរហើយណាស់ភ្លេចច្រើនហើយ

ក. ចុះឪពុករបស់អ៊ុំគាត់មានធ្លាប់បីប្រវត្តិអីទៅអ៊ុំកាលពីគាត់នៅក្មេងទេអ៊ុំ?

ខ. មានអីថាគ្មានដឹងនឹងហើយថាមានតែខំពីព្រោះថាពេលណុងវាលំបាករសៃរសោចនឹងបើកភ្នែកឡើងមានតែគិតគូរថានឹងរកសុីយ៉ាងម៉េចចឹងហើយថា គ្មានបានធ្វើការងារអីទេគ្មានបានជំនុំអីទេ គិតតែអនាគត់គាត់ចិញ្ចឹមកូនច្រើនពេក គាត់ដើរគាត់មិនសូវនៅផ្ទះដែរចា គាត់ដើររកមើលមុខជំនួញខ្លួនគាត់ហាស មកហើយនឹងកូនរបស់ខ្ញុំដែរនឹង

ក. អូកូនរបស់អ៊ុំហោស?

ខ. ចាកូនដែរប្អូនអាផ្ទះនឹង

ក. អូចឹងគាត់ជាអ្នកនៅនឹងហោស?

ខ. នៅនឹងមករកសុីនៅនឹង ម្នាកើអែងប្ដីនឹងកូននៅផ្ទះណោះ

ក. ចុះអ៊ុំមានចងចាំជីដូនជីតាខាងម្ដាយរបស់អ៊ុំទេ យាយតាខាងម្ដាយរបស់ហាសអ៊ុំមានចងចាំទេ?

ខ. ខាងម៉ែនឹងមាននៅចាំខ្មោចតាមាននៅខ្មោចតាមានយាយក្រោយនឹងវាមានយាយក្រោយ ចំណែកយាយបង្កើតនឹងស្លាប់បាត់ហើយ យាយម៉ែបង្កើតនឹង

ក. ប៉ុន្តែគាត់មានឈ្មោះអីគេដែរ?

ខ. ម៉ែឪខាងខ្ញុំមានឈ្មោះយាយសុខ តានឹងឈ្មោះតាញោង

ក. ចុះអ៊ុំមានចងចាំគាត់កើតនៅពេលណាដែរអត់អ៊ុំ?

ខ. អត់ដឹងទេ

ក. ដោយសារតែគាត់យូរហើយណអ៊ុំ?

ខ. គាត់យូរដែរហើយយើងទើបតែក្មេងសារក្រោយនឹង

ក. ប៉ុន្តែអ៊ុំមានដឹងថាគាត់កើតនឹងទីកន្លែងកំណើតគាត់កើតនៅកន្លែងណាអត់ ជីដូនជីតាខាងម្ដាយហាស?

ខ. ខ្ញុំមិនដឹងថាគាត់នៅទីណាទីណីនឹងទេនេះ កាលពីខ្ញុំបានធំឡើងខ្ញុំដឹងតែប៉ុណ្ណឹងទេ

ក. ចុះជីដូនជីតាខាងឪពុកវិញអ៊ុំមានចងចាំឈ្មោះគាត់ទេអ៊ុំ?

ខ. មិនចាំផងចាំតែបងៗឪម៉ែគាត់បានស្លាប់បាត់យូរហើយនឹង តាំងពីខ្ញុំនៅក្នុងមិនទាន់ដឹងកី្ដមកខ្ញុំគ្មាដឹងអីទេ

ក. ចឹងគាតកើតនៅឆ្នាំណា​ហើយគាត់កើននៅណាអ៊ុំមានដឹងទេ?

ខ. អត់អត់ដឹង

ក. ចុះឪពុកម្ដាយរបស់អ៊ុំគាត់មានធ្លាប់ប្រាប់ពីប្រវត្តិជីដូនជីតាទៅប្រាប់អ៊ុំកាលពីអំនៅក្នឹងចឹងហាសថាយាយតាកាលពីនក្មេងគាត់ចូលចិត្តលេងអីគេ?

ខ. គ្មានលឺនិយាយប្រាប់អីទេថាគាត់មានបញ្ហាអីក៏គាត់មិនដែរប្រាប់យើងដែរ?

ក. ចុះអ៊ុំនៅខេត្តស្វាយរៀងនឹងយូរនៅអ៊ុំ?

ខ. ខ្ញុំមកនៅទីនេះតាំងពីកើតមកម្ល៉េស

ក. នៅមុននឹងកើតទៀតនឹងម៉ែឪនៅខេត្តរៀងនឹងគ្រាន់តែថានៅខេត្តស្វាយរៀងនឹងមក

ខ. ខ្ញុំនៅតាមជនបទនឹង

ក. អូចឹងថាអ៊ុំមកលេងណ?

ខ. ចាមកលេងចៅពីរទៅបីថ្ងៃនឹង

ក. ចឹងមានន័យថាអ៊ុំមកនៅទីនេះប៉ុន្តែជា40ឆ្នាំហើយ?

ខ. មិនមែនឥឡូវណាតាំងពីកើតឡើងតាំងពីម៉ែឪនៅមុននឹងទៀតនោះ ស្រុកកំណើតនៅទីនោះតែម្ដង

ក. ចុះអ៊ុំមានសាច់ញ្ញាតិណាដែររស់នៅករៅប្រទេសក្រៅពីប្រទេសកម្ពុជាទេអ៊ុំ?

ខ. គ្មានទេ

ក. ដូចជាមាននៅព្រៃអង្គរវៀតណាម រឺក៏នៅជាយដែនអីមានទេអ៊ុំ?

ខ. មានតែបងប្អូនខាងឪមាននៅ

ក. មានហោសអ៊ុំចុះគាត់នៅណាវិញអ៊ុំ?

ខ. គេនៅអាមេរិច តែដូចថាពេលដែរអត់ពិឪយើងទៅគេមិនសូវគិតគូរហាស

ក. ប៉ុន្តែអ៊ុំមានដឹងថាគាត់នៅរដ្ឋណាដែរនៅអាមេរិចនឹងអត់អ៊ុំ?

ខ. អត់ដឹងគេអត់មានទំនាក់ទំនងមកកាលខ្មោចម៉ែខ្ញុំនៅគេមករាប់អានចឹងគេដូចថាគេជួយគាត់តិចដែរហាសគេជួយតិចដែរដូចថាបួនដប់ម៉្ភៃមឺុនអីចឹងហាស តែដល់ពេលដែរអត់ពីម៉ែចឹងទៅដូចថាគេលែងរវីរវល់ទៅវាចេះតែឆ្ងាយពីគ្នាផងគេមានដែរសូវបានមកណា

ក. ចឹងមានន័យថាពេលដែរឪពុកម្ដាយរបស់អ៊ុំបានស្លាប់បាត់ទៅបានដាច់ដំណឹងសូន្យតែម្ដង?

ខ. ដាច់ដំណឹងសូន្យ

ក. គាត់អត់ដែរតេមកលេងរឺក៏គាត់មកលេងអីទេ?

ខ. ចាអត់មានទេ

ក. ចុះស្វាយមីរបស់អ៊ុំគាត់មានឈ្មោះអីគេដែរអ៊ុំ?

ខ. គាត់មានឈ្មោះតាលោន

ក. ឈ្មោះតាលោន ចុះអ៊ុំបានរៀបអាពាហ៍ពិពាហ៍នៅថ្ងៃ ខែ ឆ្នាំណាដែរអ៊ុំ?

ខ. នៅឆ្នាំ70គត់

ក. នៅឆ្នាំ70គត់ ចុះអ៊ុំមានដឹងថានៅថ្ងៃខែណាអ៊ុំមានដឹងទេ?

ខ. អត់ដឹងទេគ្រាន់តែដឹងថាស្រុកមានបញ្ហាមុនដំបូងហាសស្រុកកំពុងតែរត់លូនហាសណានៅឆ្នាំ70គត់នឹងហើយ

ក. ឆ្នាំ70គត់មានន័យថាមុនពលពតមែនទេអ៊ុំ?

ខ. នឹងហើយនឹងពីពេលដំបូងហើយនឹង

ក. ចុះនៅពេលដែរអ៊ុំរៀបអាពាហ៍ពិពាហ៍នឹងតើអ៊ុំរៀបដោយខ្លួនអែងរឺមួយក៏ឪពុកម្ដាយរបស់អ៊ុំគាត់ជាអ្នករៀបអោយដែរអ៊ុំ?

ខ. ឪពុកម្ដាយជាអ្នករៀបអោយ

ក. អូមានន៏យថាចាស់ៗត្រូវគា្នក៏ចូលទៅមែនទេអ៊ុំ?

ខ. នឹងហើយ គាត់ជាអ្នករៀបទុកដាក់អោយយើងមិនមែនត្រូវរូវគា្នទេ

ក. គាត់ជាអ្នករៀបចំអោយ?

ខ. ពីមុនចាស់ៗពីដើមចឹងមិនមែនចិត្តធំកូនក្មេងសម័យឥឡូវនោះទេ

ក. គាត់ប្រកាន់ហាសនេះអ៊ុំ?

ខ. អូតែម៉ែឪទុកដាក់អោយហើយមានតែចឹងហើយនេះកកាលពីជំនាន់ខ្ញុំនឹង

ក. ខ្ញុំលឺកាលពីដើមអីកូនស្រីគេមិនអោយចេញទៅណាទេមែនទេអ៊ុំ?

ខ. នឹងហើយបើមិនមានការងារអី

ក. គេថាអោយបង្វិលចង្រ្កាន់អោយជុំ?

ខ. នឹងហើយគ្មានដើរទៅណាហោះហើរទៅណាទេ គ្មានទៅណារួចនៅតែផ្ទះនឹង

ក. គេអត់អោយចេញទៅណាទេណអ៊ុំ?

ខ. អត់ទែទៅណាមកណាទាល់តែម៉ែឪអនុញ្ញាតិអោយទៅចោល ឧបម៉ាឧទាហរណ៍តិចទៅចុះទៅមើលល្ខោននៅវត្តនេះនៅវត្តនោះចឹងហោស យប់នឹងរឺក៏ស្អីចឹងហាសសុំទៅមើលឪ ឪថាបើទៅទៅចុះកូនណា

បើថាឪមិនអោយទៅមានតែនៅប្រឹងហើយមិនហ៊ានទៅទេយើងស្ដាប់បង្កាប់ម៉ែឪណាស់ក្មេងជំនាន់ខ្ញុំនៅលេងលេងជាមួយមិត្តភក្តិដេញកូនចៅនៅជិតផ្ទះលេងជាមួយគ្នាចឹងលេងបិទពួនអីចឹងហាស ហើយស្លៀកខោខ្លីត្រឹមៗនឹងទេ

ក. បាទអ៊ុំមានអីទៀតទេ?

ខ. នៅរត់លេងទេ ហើយក៏មិនទាន់ជាពេញវ័យ ហើយក៏មិនទាន់ជាតូចអីប៉ុន្មានដែរ កាលនៅស្ទើរៗចឹងហាស នៅរត់លេងជាមួយគ្នាអីចឹងទៅមានស្លៀកខោខ្លីសប្បាយលេងជាមួយកូនក្មេង គ្នាអែងចឹងទៅតែឥឡូវដល់ពេលដែរចាស់ៗអស់ទៅប្រហាក់ប្រហែលគ្នាចឹងទៅ ឥឡូវសូម្បីតែមើលគ្នាក៏មើលលែងចង់ស្គាល់គ្នាអស់ទៀតហើយ

ក. បាទកាលពីជំនាន់អ៊ុំការជាមួយតានឹងដូចជាតាមានអោយជាបណ្ណាការអីទៅអ៊ុំអត់?

ខ. មានតា

ក. អីគេខ្លះអ៊ុំអាចប្រាប់ខ្ញុំបានទេ?

ខ. គេបង្កាប់ជាលុយ

ក. ប៉ុន្តែអ៊ុំមានដឹងថាប៉ន្មានអត់អ៊ុំ?

ខ. កាលណុងគេផ្គាប់1500

ក. អុ1500$?

ខ. អត់ទេ1500៛យើងនឹងកាលពុងមាសមួយជីតែ300៛ទេកាលពុងលុយនៅថ្លៃហាស

ក. អូថ្លៃហាសណា ប៉ុន្តែថ្លៃហានោះអ៊ុំ?
ខ. ​ថ្លៃបាន5ជីហាស គេជាស្រីស្អាតដែរនឹង

ក. មិនមែនអត់ណាស្រីស្អាតដែរនឹង?

ខ. ថាប្រកបបានប៉ុន្មានដែរ

ក. ចុះអ៊ុំអាចប្រាប់ខ្ញុំពីដំបូងថាអ៊ុំស្គាល់តាដោយរៀបណា ហើយអ៊ុំស្គាល់តានៅពេលណា បានទេអ៊ុំលក្ខណះថាប្រវត្តិស្នេហា?

ខ. គ្មានដែរស្គាល់ ហើយក៏គ្មានដែរឃើញសោះ ទទួលគាត់មកមកនៅកន្លែងភូមិរបស់ខ្ញុំនឹងគាត់បានសុំឪរបស់ខ្ញុំធ្វើជង្រុកស្រូវទុកដាក់ស្រូវ កន្លែងមកស្នាក់នៅនឹង ហើយចាស់គេស្រលាញ់គ្នាហើយគេមកទំនាក់ទំនង ហើយកូនខ្ញុំគ្មានខិត្តស្រលាញ់តាខ្ញុំទេ ប៉ន្តែម៉ែឪបានទុកដាក់អោយហើយ ហើយបានជឿតាមម៉ែតាមឪទៅក៏បានរៀបការទៅ

ក. ចុះមានអីទៀតអត់?

ខ. រឿងដែរទំនាក់ទំនង គ្មានចេះនិយាយស្ដីអីបន្តិចសោះ

ក. ចង់និយាយថាយើងអត់ដែរស្គាល់គ្នាសោះ?

ខ. ខ្ញុំមិនដែរទេ

ក. ចុះអ៊ុំចេះភាសាខ្មែររឺមួយកចេះអានអក្សរខ្មែរបានល្អប៉ុណ្ណាដែរអ៊ុំ?

ខ. ខ្ញុំរៀនបានកាលពីថ្នាក់ទី10ណុងកាលពីដើមនឹងខ្ញុំរៀនបានថ្នាក់ទី10-ទី11អីហើយនឹង កាលណុងរៀនបានចេះជ្រៅហើយតែឥឡូវល្ងិតមើលមិនចង់ឃើញ

ក. កាលណុងខ្ញុំលឺគេថាថ្នាក់ទី12ស្មើរនឹងថ្នាក់ទី1មែនទេអុំ?

ខ. នឹងហើយកាលពីសម័យណុងថ្នាក់11-12ហើយនឹងស្មើរថ្នាក់ទី1

ក. គេរាប់បញ្ជ្រាស់មកវិញ

ខ. ទី1ដូចថាកុមារឥឡូវគេមករៀនចឹងហាសថ្នាក់ទី12ចឹងហាសអានឹងគេឡើងខ្ពស់ហោសកាលពីជំនាន់យាយរៀនថ្នាក់ទី12នឹង

ក. គេហៅថាថ្នាក់ទី1

ខ. គេហៅថាកុមារដ្ឋានកាលពីដើម

ក. នឹងហើយអ៊ុំកាលពីខ្ញើទៅសំភាសន៍គេច្រើនគេថាថ្នាក់ទី12ស្មើនឹងថ្នាក់ទី1

ខ. ចានឹងត្រូវហើយ

ក.​ ចុះអ៊ុំចេះភាសាអីក្រៅពីភាសាខ្មែរទេដូចជាភាសាវៀតណាម ភាសាថៃអី?

ខ. ខ្ញុំអត់ចេះផងនឹង

ក. អត់ចេះទាំងអស់តែម្ដងហោស?

ខ. អត់ចេះតែម្ដងចេះតែខ្មែរ

ក. កាលដែរអ៊ុំរៀននឹងអ៊ុំរៀនបឋមសិក្សារឺក៏មធ្យមសិក្សាដែរកាលពីអ៊ុំនៅរៀន ដូចជាកាលពីអ៊ុំរៀននឹងនៅមធ្យមសិក្សារឺក៏បឋមសិក្សាដែរ?

ខ. បឋមយ៉ាងម៉េច មធ្យមយ៉ាងម៉េចមិនដឹងទេ?

ក. បឋមសិក្សាមានន័យថាវាថ្នាក់ទី1រហូតទៅដល់ថ្នាក់ទី6អីនៅសម័យនឹងអីចឹងហាស

ខ. អូនឹងខ្ញុំរៀនបានខ្ពស់ហើយដែរ ខ្ញុំរៀនបានជ្រះជ្រៅហើយដែលនឹងយើងចូលរៀនបារាំងបានតិចៗហើយ ដូចយើងចូលរើនអក្សរខ្មែរអក្សរខ្មែរប្រៀបថាដូចស្រះអ ស្រះអានឹងហើយដល់ថ្នាក់ទី9រៀនបានប៉ុណ្ណឹងហើយ រៀនបានចេះប្រកបរៀនបានចេះអីខ្លះហើយ

ក. មានចេះអីទៀតអត់អ៊ុំ?

ខ. ប៉ុន្តែឥឡូវនឹងអក្សរខ្មែរមើលនៅដាច់ខ្លះដែរតា ប៉ុន្តែខ្ញុំងងឹត ខ្ញុំមើលវាមិនឃើញ

ក. ប៉ុន្តែអ៊ុំចេះភាសាបារាំង?

ខ. បារាំងមិនចេះទេ ប៉ុន្តែគ្រាន់តែខ្ញុំទើបតែចូលរៀនក៏ខ្ញុំឈប់ទៅម៉ែឪវាពិបាកពេក

ក. ការជំនាន់អុីសារ៉ាក់នឹងដូចជាបារាំងនឹងកាន់កាប់នៅឡើយតាមែនទេអ៊ុំ?

ខ. ចាបារាំងនៅកាន់កាប់តា

ក. ចុះបារាំងដូចថាមិនទាន់អស់ទេ?

ខ. មិនទាន់អស់ទេដូចថានៅមួយៗចឹងទៅណា វាមិនទាន់ថាច្រើននោះទេដូចថានៅមួយៗនឹង

ក. ចុះសាលាដែរអ៊ុំរៀននឹងអ៊ុំមានចងចាំសាលាដែរអ៊ុំរៀនទេ?

ខ. ថីមិនចាំ

ក. ឈ្មោះអីគេសាលាណុងអ៊ុំ?

ខ. ឈ្មោះសាលានាង មុត

ក. នាង មុត ឈ្មោះសាលាចឹងតែម្ដងហោសអ៊ុំ?

ខ. ចាឈ្មោះចឹង

ក. ចុះអ៊ុំរៀនតែនៅសាលានឹងមួយរឺក៏អ៊ុំមានប្ដូរសាលាផ្សេងទៀត

ខ. គ្មានដូរទេរៀនតែសាលានឹងមួយនឹង

ក. ចុះអ៊ុំមានចងចាំមិត្តភក្តិជិតស្និទ្ធិដែរធំធាត់មកជាមួយគ្នាអ៊ុំមានទេ?

ខ. មានខ្លះៗដែរនឹងដូចថាបែកគ្នាអស់ចឹងទៅស្រុកឆ្ងាយគ្នា

ក. ចុះពួកគាត់មានឈ្មោះអីគេដែរអ៊ុំអាចរៀបរាប់ឈ្មោះប៉ុន្មាននាក់ដែរអ៊ុំគិតថាអ៊ុំចាំបានទេ?

ខ. ធ្លាប់បានរៀនជាមួយគា្ននឹងវាច្រើនគ្នាដែរប៉ុន្តែវាថារសាយៗទៅ យូរហើយវាមានច្រើនដែរនឹងហាស

ក. ប៉ុន្តែអ៊ុំអាចរាប់2-3នាក់បានទេអ៊ុំ?

ខ. បើរៀបរាប់2-3នាក់បាន

ក. បាទមានឈ្មោះអីគេខ្លះដែរអ៊ុំ?

ខ. មានឈ្មោះជា ឈ្មោះម៉ន់ មានឈ្មោះស៊ាន ឈ្មោះសាំ ឈ្មោះភឿន ឈ្មោះភាំង មីងខ្មៅអីចឹងហាស ឈ្មោះមីសឹងមានឈ្មោះច្រើនហាស

ក. អូអ៊ុំអត់សូវចាំតែអ៊ុំចាំឈ្មោះចរើនណាស់

ខ. អើរមួយជំនាន់ៗត្របាលអ៊ុំនឹង

ក. ប៉ុន្តែពួកគាត់ឥឡូវពួកគាត់នៅរស់ទាំងអស់គ្នាតាហីអ៊ុំ?

ខ. មានខ្លះស្លាប់ ហើយក៏ខ្លះនៅចឹងទៅ

ក. ប៉ុន្តែបើគាត់នៅគាត់នៅណាដែរអ៊ុំ?

ខ. មានឈ្មោះប៊ូ ឈ្មោះអៀកអីចឹងហាស

ក. អូបើពួកគាត់នៅពួកគាត់នៅជិតផ្ទះរបស់ដែរ?

ខ. នៅជិតខ្លះនៅឆ្ងាយខ្លះដែរ

ក. ចុះអ៊ុំមានចងចាំអនុស្សាវរីយ៍អីកាលពីអ៊ុំនៅជាមួយពួកគាត់ទេអ៊ុំ ធ្លាប់បានធ្វើអីគេខ្លះដែរចឹង​ ដើរលេងជាមួយគា្នរឺមួយក៏ទៅរៀនរឺក៏នាំគា្នដើរលេងអីចឹងហាស?

ខ. គ្មានរឿងអីទេកាលណាទៅរៀនក៏ទៅៗខំតែប្រឹងប្រែងរៀនដូចគ្រួតឿនថានៅដូចសព្វនឹងហាសនៅឬន្ទេញមេរៀន ខំហាសរៀនអោយចាំមាត់ដើម្បីអោយឡើងទៅសូត្រអោយគ្រួស្ដាប់ពេលដែរយើងសូត្រខុសខ្លាចអត់មានពិន្ទុអោយយើងម៉្លេសហើយយើងត្រូវខំប្រឹងរៀន ខំប្រឹងរៀនឡើងលើចុងឈើទៀតមិនត្រឹមតែប៉ុណ្ណឹងទេ ឡើងលើដើមឈើមានសៀវភៅមួយមកទន្ទេញៗទាល់តែចាំមួយបទនឹងហើយ ដល់ពេលដែរដល់ម៉ោងចូលរៀនលោកគ្រួហៅចូលរៀនឡើងទៅ លោកគ្រូឥឡូវនរណាគេចាំសូត្រឡើងសូត្រទៅយើងអាចទន្ទេញម្ដងទៀតហាសអោយចាំគំរោងលោកគ្រូហៅអោយឡើងសូត្រយើងនឹកឃើញយើងចាំបានទាំងអស់បើត្រូវវាបានពិន្ទុ

ក. ប៉ុន្តែខ្ញុំលឺគេថា……..

ខ. ហើយបើចេញលេងចឹងអាចលេងលោតអន្តាក់ ក្រឡាត្រឹប ចឹងដែរនឹងណាកូន

ក. អូបាទមានអីទៀតអ៊ុំ?

ខ. លេងកូនទ្រឺសបោះហើយយកមកចាប់ចឹងហាសណា

ក. ប៉ុន្តែខ្ញុំលឺថាកាលពីដើមគ្រូកាចៗហាសណា?

ខ. ហេគ្រូកាចដែរនឹង

ក. ទន្ទេញតែអត់ចេះត្រូវរបស់គាត់ហើយ

ខ. ទន្ទេញអត់ចេះដាក់បន្ទាត់នៅលើបាទដៃលឺផាច់ៗៗៗៗ

ក. បាទខ្ញុំលឺថាកញ្ញុំដៃអីដែរនឹង?

ខ. នឹងហើយមាន ហើយគ្រូខ្លះមិនវៃនឹងបន្ទាត់​ មកវៃនឹងរំពាត់ឡើងវៀចខាងឆ្អឹងខ្នងកាលពីដើមហាស

ក. បាទមានអីទៀត?

ខ. ប៉ុន្តែឥឡូវគ្រូពីជំនាន់ខ្ញុំនឹងគាត់ស្លាប់អស់ហើយ

ក. បាទពីព្រោះតែគាត់ចាស់ៗអស់ហើយ?

ខ. គាត់ចាស់ជាងខ្ញុំទៅទៀតហោស

ក. ចុះអ៊ុំមានធ្លាប់ការនៅវាលស្រែទេអ៊ុំដូចជាអ៊ុំមានធ្លាប់ស្រែចំការអីអត់អ៊ុំ?

ខ. ធ្វើតែស្រែនឹង ដល់ខែដក់ស្ទូងសក់អីចឹងទៅ ទៅច្រូតកាត់ មានទៅព្រុះអីចឹងហាស កាលពីសម័យយើងច្រើព្រុះ ពីដើមគេហៅថាព្រែកហើយមកដក់ស្ទូងម្ដងទៀត មានដក់សំណាបវាចង់ជាដុំៗទៀតយើងកាន់មួយក្ដាប់នឹង

ក. អូកាន់ស្រូវយកទៅ?

ខ. ពេលហើយយើងយកទៅដាក់ស្រែពេលដែរព្រលឹមឡើងយើងដាំបាយទូលទៅវាលស្ទួង ស្ទូងបានមួយមុខយើងឡើងហូបបាយបានមួយសារ ដល់ពេលដែរយើងបានហូបាយរួចហើយយើងក៏ទៅស្ទូងរហូតដល់ម៉ោង11 ហើយយើងក៏ឡើងមកផ្ទះវិញដាំបាយហូបមួយសារទៀត

ក. ចុះអ៊ុំមានធ្លាប់ប្រកបអាជីវកម្មអីលក់ រឺលក្ខណះថាមានចិញ្ចឹមមាន់ ចិញ្ចឹមទា ចិញ្ចឹមជ្រូកអីចឹងហាសអ៊ុំមានទេអ៊ុំ?

ខ.​ ខ្ញុំមិនដែរមានតាំងពីខ្ញុំមានប្ដីមានអីមកខ្ញុំមិនដែរលក់ដូរអីទេ

ក. ប៉ុន្តែតាំងពីតូចធ្លាប់មានទេអ៊ុំ?

ខ. កាលពីតូចមានតាដូចថាកាលពីតូចមានដេញថាំ្នជក់ សាច់ចៀនសាច់អីមានលក់ការធ្វើជំនួញជួញលក់ចឹងមានដែរណា ត្រីនឹងមានទិញលក់ដើរលក់ ដើរដូរអីចឹងដែរនឹង មកពីបងប្អូនរបស់ខ្ញុំវាមានច្រើនពេកហើយខ្ញុំវាធំជាងគេហាស

ក. ចុះអ៊ុំធ្លាប់ធ្វើការងារអីគេខ្លះតាំងពីក្មេងរហូតមកដល់ឥឡូវហាសធ្វើអីគេខ្លះនៅក្នុងជវិតរបស់អ៊ុំដែរធ្លាប់បានធ្វើហាស?
ខ. គ្មានធ្លាប់បានធ្វើការងារអីទេខ្ញុំ

ក. អូធ្វើតែស្រែទេណអ៊ុំ?

ខ. ធ្វើតែស្រែនឹងមួយមុខនឹង

ក. អូហើយកាលនៅពីក្មេងអ៊ុំមានការលក់ដូរបន្តិចបន្តួចណអ៊ុំ?

ខ. ចាកាលពីនៅពីក្មេងមានការដើរលក់ដូរបន្តិចបន្តួចដែរនឹងកាលនៅតូចចឹងទៅនៅជាមួយម៉ែឪចឹងហាស

ក. ចុះតាំងពីក្មេងរហូតមកដល់ឥឡូវហាសអ៊ុំគិតថាជីវិតរបស់អ៊ុំមានការផ្លាស់ប្ដូរអីគេដែរខ្លះអ៊ុំ?

ខ. មិនមានការផ្លាស់ប្ដូរអីទេជិវិតរបស់ខ្ញុំនៅតែធ្វើស្រែដដែលនឹង

ក. ប៉ុន្តែចង់និយាយថាមានការផ្លាស់ប្ដូរទាំងអាជីវកម្ម មានការផ្លាស់ប្ដូរទាំងសុខភាព លក្ខណះថាសុខភាពរបស់អ៊ុំកាលពីក្មេងយ៉ាងម៉េច ហើយឥឡូវយ៉ាងម៉េចដែរចឹងហាស?

ខ. អូនិយាយពីសុខភាពមានការប្រែប្រួលដូចថា

ក. អូអ៊ុំចាស់ហើយចឹងហាស?

ខ. ដូចថាវាងងឹតភ្នែកលក្ខណះថាបន្តិចវាឈឺនៅនេះតិចទៅវាឈឺនៅទីនោះទៅណា មានរ៉ោយស្មា រ៉ោកក វាឈឺចង្កះ រឺមួយក៏វាឈឺក្បាលជង្គង់អីនឹងហាស មិនដែរថាសុខភាពថាបានដូចពីដើមទេ

ក. ចុះម្ហូបអីដែរអ៊ុំគិតថាអ៊ុំចូលចិត្តជាងគេ ដូចលក្ខណះថាតាំងពីក្មេងរហូតមកដល់ឥឡូវអ៊ុំនៅតែម្ហូបដែរអ៊ុំចូលចិត្តមានស្លម្ជូរ ស្ងោមានអីផ្សេងអីនឹងឆាអីចឹងហាសអ៊ុំ?

ខ. កាលពីដើមនឹងម្ហូបអីក៏ចេះតែឆ្ងាយដែរណាដូចថាស្លកកូរ ស្លម៉្សៅ ដូចថាម្ជូ មានប្រហើរអីចឹងទៅចេះតែឆ្ងាញ់ហើយមិនដូខឥឡូវទេ ដល់ឥឡូវនឹងសាច់ក៏ហូបមិនបានបើត្រូវឃ្លានហូបបានតែមួយម៉ាត់ទៅពីរម៉ាត់ទៅខ្ញុំលែងហូបហើយម្ហូប ខ្ញុំហូបបាយជាមួយនឹងអំបិលម្ដងខ្ញុំហូបអត់បានទេបើសាច់រាល់ថ្ងៃធ្លាប់តែមានត្រីចឹងទៅត្រីងៀតអីចឹងអាចអាំងងៀតហូប អាចធ្វើទឹកគ្រឿងជាមួយបន្លែជ្រលក់អីហូបតិចទៅអាច ដល់ពេលដែរហូបសាច់ពេកហូបអត់បានទេរាល់ថ្ងៃនឹង

ក. បាទចឹងអស់ហើយអ៊ុំ?

ខ. ចាអស់ហើយ

ក. ចុះល្បែងប្រជាប្រិយ៍អីដែរអ៊ុំគិតថាចូលចិត្តលេងជាងគេតាំងពីក្មេងរហូតមកដល់ឥឡូវដូចជាបោះអង្គុញ ចោលឈូង លាក់កន្សែង ទាញព្រាតអីចឹងហាស?

ខ. សប្បាយលេងដែរកាលពីដើមនឹង ហើយមកដល់ពេលចាស់នឹងមានការសប្បាយកាន់តែខ្លាំងទៀតហើយឥឡូវនឹងគ្មានសប្បាយអីទេសប្បាយតែពេលផឹកស្រាហើយច្រៀងរាំលេងនឹងសប្បាយតែប៉ណ្ណឹងអែងនឹង

ក. ចឹងការសប្បាយរប់អ៊ុំមានតែផឹកស្រារាំច្រៀងលេងជាមួយមិត្តភក្តិរបស់អ៊ុំពេលដែរជួបជុំគ្នានឹង?

ខ. នឹងហើយខាស់ៗចំណាស់ៗគ្នានឹងដាក់តែកន្លះលីត្រនឹងសប្បាយជាមួយគ្នាហើយ

ក. អ៊ុំមានចងចាំបទចំរៀងណាដែរអ៊ុំគិតថាបានរៀនច្រៀងតាំងពីក្មេងរហូតមកដល់ឥឡូវ មានបទចំរៀងណាដែរអ៊ុំគិតថាអ៊ុំចេះច្រៀងអត់អ៊ុំ?

ខ. បទពីដើម

ក. អូបទពីដើមហោស អ៊ុំមានចងចាំចំណងជើងបទចំរៀងអីដែរអ៊ុំគិតថាចេះច្រៀងទេអ៊ុំ?

ខ. ថីមិនចេះដូចបទពីដើមដូចបទស្វាយចន្រ្ទី ដូចបទកុកហើរតែអែងអីចឹងហាសណា និយាយពីបទពីដើមហាស

ក. ប៉ុន្តែឥឡូវអ៊ុំនៅតែចេះចឹងហោស?

ខ. មាននៅតែចេះតាប៉ុន្តែគ្រាន់តែ ចេះតើនៅចេះច្រៀងចាំតា

ក. ចុះអ៊ុំអាចដាក់មួយឃ្លាបានទេអ៊ុំ?

ខ. អត់ទេអត់ដាក់ទេ គ្មានចឹងដាក់អត់បានទេទាល់តែមានក្រុមរបស់ខ្ញុំទាល់តែមានបានដាក់បាន

ក. អូទាល់តែអ៊ុំបានត្រូវពីរទៅបីពែងអីហោស?

ខ. ត្រូវហើយចង់

ក. អត់អីទេពេលដែរខ្ញុំមកសំភាសន៍ឡើកក្រោយ

ខ. បើលោកក្មួងអែងចង់ស្ដាប់បទចំរៀងចាំយាយមានបានទៅណាចាំស្ដាប់ទៅចង់

ចំរៀងឥឡូវក៏បានចង់ចំរៀងពីដើមក៏បានដែរ

ក. អូអត់អីទេអ៊ុំចាំមើលខ្ញុំ

ខ. គាត់ស្រវឹងបានគាត់អាចច្រៀងកើត

ក. ចាំខ្ញុំទៅលេងផ្ទះបងស្រី ហើយខ្ញុំហួសទៅលេងផ្ទះអ៊ុំទៅហើយដាក់ពីបីកែវទៅចាំអោយអ៊ុំដាក់ពីបីបទណាអ៊ុំ?

ខ. នេះជាមួយដន្លងខ្ញុំនេះផ្ទះនេះ ផ្ទះលក់បបរនឹងនិយាយដើមម៉េញនឹងហាស

ក. អូអត់អីទេបន្តិចទៀតចាំខ្ញុំទៅសួរគាត់ចឹងហាសអ៊ុំ?

ខ. នឹងហើយដន្លងខ្ញុំនឹងផ្ទះនៅទីនេះនឹងហាសប៉ុន្តែគាត់រវល់

ក. អូគាត់រវល់ហោស?

ខ. នឹងហើយគាត់ជាប់មើលកូនគេគេអត់មានពេលទំនេរសំភាសន៍ទេ ប៉ុន្តែកូនគេបារាំងហោសមិនត្រូវពរកូនគេដើររហូត

ក. ប៉ុន្តែបងអាយុប៉ុន្មានហើយបង?
ខ. ខ្ញុំអាយុ36ឆ្នាំ

ក. អូអត់អីទេចាំខ្ញុំជួបអ៊ុំហើយចាំខ្ញុំជួបបងបន្តិចណា?

ខ. អត់អិទេមិនបាច់ជួបទេ

ក. អត់អីទេគ្រាន់តែចង់សួរបន្តិចចឹងហាស ចុះអ៊ុំមាននរណានៅក្នុងក្រុមគ្រួសាររបស់អ៊ុំមានចេះឧបករណ៍ភ្លេងទេអ៊ុំ?

ខ. មានតែប្អូនរបស់ខ្ញុំប៉ុន្តែឥឡូវវាបានស្លាប់បាត់ហើយនឹង

ក. ចុះកាលពីគាត់លេងនឹងគាត់លេងដូចជាឧបករណ៍អីគេដែរអ៊ុំដូចជាឧបករណ៍ភ្លេងខ្មែរ?

ខ. គេហៅថាធុងបាសហាស ដូចថាធុងបាសហើយគេវៃស្គរឆាងនឹងមក ហើយនឹងខាងស្គរភ្លោះ

ក. ចេះលេងតែឧបករណ៍ខ្មែរទេណអ៊ុំ?

ខ. នឹងហើយៗគេហៅថាលេងធុងបាសៗនឹងហាសមិនមែនបាសទេគេហៅថាធុងបាសកាលពីដើមនឹងហាស

ក. គេវៃធុងនឹង?

ខ. នឹងហើយគេមានធុងវាពីរចឹងមកហើយវាមានអាឆាងៗ

ក. ហើយមានអាឆាងម៉ាងវៃលឺនឹងមែន?

ខ. អើរនឹងហើយ ហើយអាស្គរតូចៗគេអមសងខាងនឹងមានប្អូនរបស់ខ្ញុំវាធ្លាប់លេងប៉ុន្តែឥឡូវនឹងវាស្លាប់បាត់ទៅហើយ

ក. ចុះផ្ទះរបស់អ៊ុំមានលក្ខណះបែបណាដែរតាំងពីក្មេងរហូតមកដល់ឥឡូវ លក្ខណះថាផ្ទះពីដើមនឹងវាយ៉ាងម៉េចចឹងហាស?

ខ. ផ្ទះកាលពីដើមតូចៗដំបូលប្រកស្លឹក ហើយជញ្ជាំងនឹងដូចថាវាមិនត្រឹមត្រូវទេដូចថាវាលេចមុខ លេចក្រោយចឹងហាសដូចថាវាពិបាកដែរមកពីក្រនឹង

ក. ចុះឥឡូវវិញអ៊ុំយ៉ាងម៉េចដែរអ៊ុំ?

ខ. អីឥឡូវនឹងដូចថាវាមធ្យម

ក. អូប៉ុន្តែផ្ទះឈើណអ៊ុំ?

ខ. មិនមែនផ្ទះឈើទេ គ្រាន់តែថាវាល្មមនៅនឹងវាមិនមានផ្ទះឈើផ្ទះអីទេ

ក. អូមានអីទៀត?

ខ. ផ្ទះស័ង្កសីមិនមែនដំបូលស័ង្កសីចឹងទេ ហើយវាស្ដើងៗចឹងហាស

ក. អូចឹងអ៊ុំនៅផ្ទះស័ង្កសី?

ខ. ហើយឥឡូវនឹងវាឡើងក្រហមដូចគ្រឿងចឹងហាស

ក. អត់អីទេ

ខ. វាឡើងជ្រះជាងគ្រឿងទៅទៀតហោស

ក. អត់អីទេដោយសារតែអ៊ុំនៅផ្ទះនោះដែរ?

ខ. ចាហើយជញ្ជាំងប្រកស្លឹក

ក. ដោយសារតែអ៊ុំបាននៅជាមួយតាមែនទេអ៊ុំ?

ខ. ខ្ញុំអត់មានកូនជាមួយទេខ្ញុំនៅតែពីរនាក់តានៅចាំផ្ទះសព្វថ្ងៃនឹងខ្ញុំនៅចាំផ្ទះអោយកូននេះចៅចាំផ្ទះអោយកូនចៅ

ក. ដោយសារតែកូនចៅធំៗគាត់មានមុខរបរហើយ?

ខ. ចាចាំផ្ទះចាំសំបែងអោយកូនចៅ ហើយគេទៅរកសុីទៅ

ក. ចុះអ៊ុំគិតថាផ្ទះដែរអ៊ុំស្នាក់នៅនឹងនរណាគេជាអ្នកសាងសងវាដែរអ៊ុំ?

ខ. នៅណានៅស្រុកនឹងអី?

ក. បាទអ៊ុំដូចជាជួលគេរឺមួយក៏សាងសងខ្លួនអែងអ៊ុំ?

ខ. នៅស្រុកនឹងផ្ទះរបស់អែង

ក. ប៉ុន្តែអ៊ុំជួលគេធ្វើរឺមួយក៏ធ្វើខ្លួនអែង?

ខ. ជួលគេធ្វើនឹង

ក. អូបាទអ៊ុំជួលគេធ្វើណអ៊ុំ?

ខ.​ ជួលគេដែរពីព្រោះតែតាគាត់មិនសូវចេះហាស

ក. ចុះអ៊ុំមានដឹងផ្ទះរបស់អ៊ុំដែរស្នាក់នៅនឹងអ៊ុំគិតថាគេប្រើឧបករណ៍រឺសំភារះអីសំរាប់សាងសងផ្ទះមួយណុងទេអ៊ុំ?

ខ. មានដូចថាញញួរ ពូថៅ រណា រលាក់ ចឹងហាសណា

ក. មានដែកគោលចឹងដែរ?

ខ. មានដែកគោលមានអី

ក. មានស័ង្កសីអីដែរចឹងទៅ?

ខ. ចាមានទាំងអស់នឹងណែឈើនឹងយកមកវៃនឹងដែកគោលនឹង មានខ្លះមានលាក់ដាប់អីចឹងមានបោះចូលរណន ចូលផ្លានអីចឹងហាស

ក. ប៉ុន្តែតាជាអ្នកធ្វើរឺមួយក៏ជួលគេ?

ខ. តាមិនមែនជាអ្នកធ្វើទេគាត់ជួលគេ

ក. ចុះអ៊ុំគិតថាមានជំនាញអីដែរអ៊ុំគិតថាម្ដាយឪពុករបស់អ៊ុំគាត់បានបង្រៀនទៅអ៊ុំដូចថាតាំងពីក្មេងអីចឹងហាស ដូចថាកូរស្ក វេញវល្លិ៍​រឺក៏ធ្វើម្ហូប រឺក៏ត្បាញក្រម់ាអីមួយចឹងហាសដែរអ៊ុំគិតថាជាជំនាញដែរអ៊ុំចេះស្ទាត់តែម្ដងហាស?

ខ. លក្ខណះថាដែរខ្ញុំចេះស្ទាត់ហាសខាងកន្ទេលអន្ចូត កន្ទេលស្លឹកត្នោត ស្បោងធំៗ ការ៉ុងអីចឹងទៅនឹងចេះធ្វើ

ក. អូនឹងអ៊ុំចេះធ្វើតែម្ដង?

ខ. អានឹងចេះចាក់សន្តុំ លក្ខណះកន្តុំ3-4មុខក៏ខ្ញុំចេះដែរ កន្តុំបាក កន្តុំស្បៃដោះក្រមុំ កន្តុំពន្លាក់ កន្តុំកំចាប់ កន្តុំចាប់ចងអីនឹងអីចេះទាំងអស់នឹង កន្តុំពូថៅ

ក. អូអ៊ុំគិតថាមួយនឹងអ៊ុំចេះមកពីនរណាគេដែរអ៊ុំ?

ខ. ខ្ញុំចេះមកពីចាស់ដូចថារៀនពីគេតមកពេលដែរឃើញចាស់ៗធ្វើចឹងសួរគាត់

ក. មានអីទៀតទៅ?

ខ. សួរគេថាគេធ្វើរបៀបម៉េចអានឹងគាត់ប្រាប់បង្ហាញយើងហើយថាចាស់ខ្វែងយ៉ាងមេច រឺក៏ចាក់ដោតយ៉ាងម៉េចៗចឹងហាសទាញទៅជាកន្តុំហើយ ចង់ទាញអោយទៅជាកន្តុំមុំប្រាំ ក៏បាន មុំបូនក៏បាន មុំបីក៏បាន មានអាមុំធ្វើវែងចឹង ចង់ធ្វើវែងដូចខ្នងពូថៅក៏បាន

ក. ចុះអ៊ុំអាចប្រាប់ពីជីវិតរបស់អ៊ុំនៅពេលដែរអ៊ុំមានការជួបការលំបាកអីគេខ្លះនៅក្នុងជីវិតរបស់អ៊ុំអោយខ្ញុំដឹងផងបានទេអ៊ុំ?

ខ. ពិបាកដែរពិបាកត្រង់ថាមានបងប្អូនច្រើន ឪម៉ែរកសុីដូចថាវាមិនគ្រប់មិនគ្រាន់អីចឹងហាស មានការពិបាកខ្លះដែរនឹង

ក. មានការលំបាកច្រើនណអ៊ុំ?

ខ. នឹងលំបាកខ្លះៗអីមានការលំបាកច្រើនតែម្ដងនឹងដោយសារតែមានបងប្អូនវាច្រើនពេក ចឹងយើងរកសុីវាមិនទាន់ចឹងហាស ដល់ពេលចឹងដូចថាគាត់រកសុីចិញ្ចឹមយើងវាមិនបានដិតដល់ចឹងហាស ចាដូចថាវារៀងលំបាកបន្តិចដែរនឹង

ក. ចុះអ៊ុំមានការឆ្លងកាត់វាដោយរបៀបណាដែរអ៊ុំ?

ខ.​ ឆ្លងការរបៀបយ៉ាងម៉េចទៅ?

ក. ចង់និយាយថាពេលដែរអ៊ុំមានបញ្ហាអីចឹងតើអ៊ុំមានការជំនះវាដោយរបៀបណាដែរអ៊ុំ?

ខ. ជំនះដូចថាការតស៊ូ ចេះតថាដូចថាទ្រាំទ្រ ចេះតែថាពីបាកផង ស្រួលផង ហើយខំតស៊ូចឹងទៅណាអោយរួចចឹងទៅ

ក. បាទអ៊ុំចុះអ៊ុំគិតថាពេលណាដែរអ៊ុំគិតថាអ៊ុំសប្បាយជាងគេនៅក្នុងឆាកជីវិតរបស់អ៊ុំ ដូចជាការកូន រឺមួយក៏ការចៅ រឺក៏មានចៅៗអីចឹងហាសពេលណាដែរអ៊ុំគិតថាសប្បាយដែរអ៊ុំ?

ខ. សប្បាយការចៅការអីចឹងមានការសប្បាយណាស់

ក. នឹងធ្វើអោយអ៊ុំសប្បាយជាងគេនៅក្នុងជីវិតអ៊ុំជាងគេណអ៊ុំ?

ខ. សប្បាយណាស់ពេលដែរការកូនក៏ចឹងដែរក៏មានភាពសប្បាយដែរ

ក. ភាគច្រើនអ៊ុំមានការជួបជុំជាមួយមិត្តភក្តិហើយញាំុអីចឹងទៅហើយមានការរាំងរែកអីចឹងទៅណាអ៊ុំមែនទេ?

ខ. ចាត្រូវហើយលែងនិយាយហើយបើសិនជាសួរអាផ្លូវនឹងគឺមិនអោយខ្វះតែម្ដង

ក. ចំចំណុចអ៊ុំតែម្ដង?

ខ. ចាចំចំណុចជំណូលខាងនឹងហើយចូលចិត្តណាស់ពីរឿងរាំងច្រៀងអូទុកអោយខ្ញុំចុះ មិនបានអីហូបក៏មិនបានចុះអោយតែបានសប្បាយគិតចឹងវិញ

ក. តាំងពីក្មេងតើអ៊ុំមានធ្លាប់មានក្ដីស្រម៉ៃថាពេលដែរអ៊ុំធំឡើងអ៊ុំចង់ធ្វើអីទេអ៊ុំ?

ខ. មានការស្រម៉ៃដែរដូចថាពេលដែររៀនចេះចឹងទៅដូចចង់ទៅធ្វើការងារស្អីម៉្យាងចឹងទៅណា ដល់ហើយយើងក៏មិនបានរៀនជាប់ដិតដល់ទៅ ក៏បានសុំម៉ែឪឈប់រៀនទៅនឹកឃើញថាពិបាកផង ម៉ែឪសម័យណុងក្រីក្រណាស់ក្មួយ វាលពបាកនឹងការហូបចុកហើយវាមិនមានលុយណាទិញគ្រឿងប្រដាប់ប្រដាល់រៀនសូត្រនឹង វាពិបាកដែរកាលពីជំនាន់ណុងនៅចាយលុយថ្លៃហាសណា នៅចាយលុយមួយកាក់ ទៅពីរកាក់ ប្រាំកាក់ហើយមានអាក្រដាស់រឹងៗ

ក. អូការពីជំនាន់ណុងគេនៅចាយកាក់មែនទេអ៊ុំ?

ខ. នឹងហើយប្រាំកាក់ទិញលតបានប្រាំចាន នុំបញ្ចុះតែមួយកាក់ទៅពីរកាក់ទេហូបឆ្អែតហើយមិនដូចសម័យឥឡូវទេរាប់ពាន់ នេះពួកម៉ាកកាលពីរៀននៅជាមួយគ្នា

ក. ចុះតិចទៀតចាំខ្ញុំសំភាសន៍អ៊ុំមានប្រវត្តិអីគេខ្លះជាមួយអ៊ុំចឹងហាស?

ខ. ចុះមានតែអី

ក. ចុះបើចង់អោយអ៊ុំផ្ដែផ្ដាំទៅកូនចៅជំនាន់ក្រោយៗរបស់អ៊ុំតើអ៊ុំចង់ផ្ដែផ្ដាំអីគេទៅពួកគាត់ដែរអ៊ុំលក្ខណះថាដូចជា កូនចៅរបស់អ៊ុំអោយគាត់ខំប្រឹងរៀនសូត្រ រឺក៏ចង់អោយគាត់មានអនាគត់ល្អអីចឹងហាសតើអ៊ុំចង់ផ្ដែផ្ដាំអីគេទៅពួកគាត់ដែរអ៊ុំ?

ខ. ផ្ដែផ្ដាំយ៉ាងម៉េចទេមានតែផ្ដែផ្ដាំអោយកូនចៅរៀនសូត្រអោយចេះដឹង ហើយនៅពេលដែរប្រកបការងារមួយណាកុំអោយភ្លើតភ្លឺនអី កុំអោយធ្វើមួយចប់ទៅនេះមួយចប់ទៅនោះអីចឹងហាស ធ្វើអោយនឹងណស្រេចបាច់ចាំយើងចេញដើរ រកសុីធ្វើការមុខផ្សេងទៀតទៅកុំអោយភ្លើតភ្លឺបោលែអីចឹងហាសណាមានតែប៉ុណ្ណឹង

ក. បាទអ៊ុំចឹងជាចុងក្រោយខ្ញុំអរគុណច្រើនដែរអ៊ុំបានផ្ដល់បទពិសោធន៍ល្អដល់ខ្ញុំនឹងពិភាក្សាពីប្រវត្តិរបស់អ៊ុំ ហើយបានចំណាយពេលវេលាផ្ដល់បទសំភាសន៍មួយនឹងសំរាប់ខ្ញុំចឹងហាសអ៊ុំ បទអរគុណច្រើនអ៊ុំ៕៕៕